La cumparsita zo un tango savet e 1916 gant ar soner urugwaiat Gerardo Matos Rodríguez ha kanet gant ar c'haner arc'hantinat Carlos Gardel.\nGant Matos Rodríguez e voe savet an ton, kempennet e voe gant Roberto Firpo ha soneg gant e laz. Ar c'homzoù avat a voe savet gant an Arc'hantinad Pascual Contursi. Lavaret e vez alies eo an hini sonet ar muiañ er bed.\nLa cumparsita zo ivez ur seurt kan broadel en Uruguay, hervez ul lezenn eus 1998.\nDa gentañ e voe savet evel kan-bale gant ar studier tisavouriezh yaouank Gerardo Matos Rodríguez - entre diwezh 1915 ha deroù 1916 - evit karnaval ar Federación de Estudiantes del Uruguay. Kentañ ma voe sonet a voe gant laz Roberto Firpo en ostaleri La Giralda en Montevideo en 1916.\nY no los puedo hallar\nDaou film zo anvet La cumparsita :\nrenet gant Antonio Momplet, e 1947 ;\nrenet gant Enrique Carreras, e 1961.\nSonet gant La Charanga Habanera : .\n↑ Al lezenn diwar-benn ar ganaouenn en Uruguay : [.\nAdtapet diwar « https://br.wikipedia.org/w/index.php?title=La_cumparsita&oldid=1824021 »


Colette Renard - Wikipedia\nColette Renard (Colette Raget hec'h anv gwir) zo ur ganerez c'hallek ganet d'ar 1añ a viz Du 1924 en Ermont (Seine-et-Oise) ha marvet d'ar 6 a viz Here 2010 e Saint-Rémy-lès-Chevreuse (Yvelines). Aktourez eo ivez.\nColette Renard e 1961.\nKanerez e oa e laz-seniñ Raymond Legrand, a zimezas ganti. E 1956 e oa Irma er gomedienn kanet Irma la douce, savet gant Marguerite Monnot, ha c'hoariet ganti betek 1967. Meur a wech he deus bet kanet en Olympia, pe Bobino, ha dreist-holl gant Georges Brassens e 1976.\nHiziv e vez kanet he c'hanaouennoù c'hoazh gant riboulerien : meur a bladenn he deus graet gant kanaouennoù brudet da vezañ pe skañv pe lous. Savet he deus meur a hini hec'h-unan, ha brudet eo Les Nuits d'une demoiselle, ma tiskouez pinvidigezh an troioù-lavar gallek a-zivout an doareoù da c'hoari div.\nPell oa ne c'houneze ket he buhez o kanañ ken, met kavet he doa un tamm labour abaoe 2004 en un heuliad skinwel pemdeziek Plus belle la vie e France 3. Gwelloc'h hag enorusoc'h he doa graet pa oa yaouankoc'h, evel e 1963 gant Charles Vanel er film Un roi sans divertissement, gant François Leterrier, diwar romant Jean Giono, savet ar sonerezh anezhañ gant Maurice Jarre ha Jacques Brel.\nEn 1998, he deus skivet istor he buhez : Raconte-moi ta chanson (Grasset, ISBN 2246574110).\n(fr) Komzoù kanaouennoù skoemp Colette Renard\nKomzoù div ganaouenn ganti\nAdtapet diwar « https://br.wikipedia.org/w/index.php?title=Colette_Renard&oldid=1824518 »


deoc'h - Wikeriadur\n(Adkaset eus deocʼh)\ndeoc'h /Distagadur ?/\nFurm an araogenn da, displeget en eil gour lies.\n— Kenavo, Lena. — Ha deoc'h ivez, Arzel ... — (Visant Seite, Ar brezoneg dre radio, eil levrenn, 1975, p. 118.)\ngant ar verboù diskouez, kavout, kontañ, lavarout, reiñ, rentañ :\n"Reune, ma mignon, ne gav' ket deoc'h ec'h eomp re brim ?" — (Anatol ar Braz, lakaet e brezhoneg gant Erwan ar Moal, Mojenn an Ankou, Mouladurioù Hor Yezh, 1986, p. 20.)\ngant fellout, kavout, krediñ, plijout :\ngant arabat, dleet, ret,\nArabat deoc'h diskouez netra d'ho tad. — (Yann-Vari Perrot, An aotrou Kerlaban, Brest, 1923, p. 5.)\nC'hwi a oa dleet deoc'h bezañ sklêrijennet ac'hanon. — (Jules Gros, Le trésor du breton parlé Deuxième Partie, 1970, p. 474.)\nret eo deoc'h\nevel eil araogenn:\n- .... N'hoc'h eus ken tra da ober, mar fell d'eoc'h beza en hoc'h eas, nemet laza ho pioc'h ha teurel he fevar zroad er-meaz, ... — (G. MILIN, Gwechall-goz e oa..., Kemper, 1924, p. 86.)\na gav deoc'h\nsaozneg : to you (en)\ngalleg : à vous (fr)\nAdtapet diwar « https://br.wiktionary.org/w/index.php?title=deoc%27h&oldid=253849 »


2 Corintios 10 CCO - Mɨ˜ cajmɨˈǿngˈˋ ˈñiaˈˊ Paaˉ - Bible Gateway\n2 Corintios 10 Chinanteco de Comaltepec (CCO)\nMɨ˜ cajmɨˈǿngˈˋ ˈñiaˈˊ Paaˉ quiáˈˉ jaléngˈˋ dseaˋ i̱ ˈnɨ́ɨngˋ írˋ\n10 Jnea˜ Paaˉ, jo̱ lana mɨ́ɨˈ˜ɨ ˈnʉ́ˈˋ jmɨˈeeˇ laˈeáangˊ có̱o̱ˈ˜ Dseaˋ Jmáangˉ, i̱ dseaˋ i̱ jaˋ jmiféngˈˊ ˈñiaˈˊ jo̱guɨ i̱ eáangˊ guiúngˉ. Jo̱ seemˋ dseaˋ i̱ féˈˋ e mɨ˜ táangˋ jnea˜ jee˜ ˈnʉ́ˈˋ, lɨ́ɨnˊn jaangˋ dseaˋ i̱ jaˋ e júungˆ, jo̱guɨ mɨ˜ táanˋn lɨ˜ huí̱i̱ˉ, lɨ́ɨnˊn jaangˋ dseaˋ i̱ teábˋ dsíiˊ féˈˋ júuˆ iiˋ. 2 Jo̱baˈ mɨ́ɨˈ˜ɨ ˈnʉ́ˈˋ jmɨˈeeˇ e mɨ˜ niguiéeˊe e niˈeeˇe ˈnʉ́ˈˋ fɨˊ na, jaˋ jméeˆnaˈ jí̱i̱ˈ˜ co̱o̱ˋ e jaˋ dseengˋ e laco̱ˈ jaˋ nijmee˜e iiˋ júuˆ quiéˉe có̱o̱ˈ˜ jaléngˈˋ ˈnʉ́ˈˋ lɨ́ˈˆ laco̱ˈ ɨˊ dsiiˉ e nijmee˜e có̱o̱ˈ˜ i̱ lɨɨng˜ ˈnʉ́ˈˋ i̱ ˈnɨ́ɨngˋ jneaˈˆ e jmooˉnaaˈ jaléˈˋ e jmooˉnaaˈ lɨ́ˈˆ laco̱ˈ lɨ́ˋ dsiˋnaaˈ yee˜naaˈ. 3 Jo̱ e jáˈˉ e lɨ́ɨˊnaaˈ dseaˋ jmɨgüíˋ, jo̱ dsʉˈ jaˋ jmáangˈ˜naaˈ ta˜ jaléˈˋ e tɨɨngˋ ngángˈˋ dseaˋ jmɨgüíˋ e laco̱ˈ nilíˈˆnaaˈ jaléngˈˋ i̱ ˈníˈˋ níiˉ júuˆ quiáˈˉ Dseaˋ Jmáangˉ. 4 Co̱ˈ jneaˈˆ jaˋ jmáangˈ˜naaˈ ta˜ jaléˈˋ e quɨ́ˈˉ tɨ́ɨngˋ dseaˋ jmɨgüíˋ jmáiñˈˋ ta˜ mɨ˜ ˈníˈˋ níingˉ rúiñˈˋ. Co̱ˈ jneaˈˆ jmáangˈ˜naaˈ ta˜ bíˋ ˈgøngˈˊ quiáˈˉ Fidiéeˇ, co̱ˈ e jo̱baˈ quɨ́ɨˈ˜ jmɨɨ˜ niˈíingˉ jaléˈˋ e jnɨ́ɨngˊ quiáˈˉ júuˆ quiáˈˉ dseaˋ do, jo̱guɨ có̱o̱ˈ˜ e bíˋ ˈgøngˈˊ dobaˈ niˈíing˜naaˈ jaléˈˋ e ˈnɨ́ɨngˋ júuˆ quiáˈˉ Fidiéeˇ, 5 jo̱guɨ có̱o̱ˈ˜ e jo̱baˈ niˈíing˜naaˈ cajo̱ jaléˈˋ júuˆ róoˉ e jaˋ cuøˊ fɨˊ e nilɨñiˊ dseaˋ júuˆ quiáˈˉ dseaˋ do. Jo̱guɨ jaléˈˋ e ɨˊ dsíiˊ dseaˋ jmɨgüíˋ, fɨˊ jaguóˋ Dseaˋ Jmáangˉ guiaˋnaaˈ e jo̱ e laco̱ˈ nijméˉ nʉ́ʉˈ˜ jaléˈˋ ta˜ quiʉˈˊ dseaˋ do. 6 Jo̱ mɨ˜ nɨjmooˋ ˈnʉ́ˈˋ nʉ́ʉˈ˜naˈ laco̱ˈ sɨˈíˆ júuˆ quiáˈˉ Dseaˋ Jmáangˉ, jo̱ song lajeeˇ jo̱ seemˋbɨ i̱ lɨɨng˜ ˈnʉ́ˈˋ i̱ jaˋ jmooˋ lajo̱, jo̱baˈ dseángˈˉ néebˊ guiʉ́ˉ quíˉnaaˈ e nicuǿˈˉnaaˈ iihuɨ́ɨˊ jaléngˈˋ i̱ dseaˋ íˋ.\n7 Jo̱ ˈnʉ́ˈˋ, mɨ˜ eeˋgo̱ jǿøˉnaˈ, lɨco̱ˈ jǿøˉnaˈ jí̱i̱ˈ˜ laco̱ˈ jnéengˉ, dsʉˈ jaˋ ca̱ˋnaˈ cuente jial dseángˈˆ lɨ́ɨˊ. Jo̱ song i̱ lɨɨng˜ ˈnʉ́ˈˋ ta˜ óoˊnaˈ e lɨ́ɨngˊnaˈ dseaˋ quiáˈˉ Dseaˋ Jmáangˉ, jo̱baˈ ˈnéˉ ñiˊbaˈ e dseaˋ quiáˈˉ Dseaˋ Jmáamˉ lɨ́ɨngˊ jneaˈˆ cajo̱. 8 Jo̱ nañiˊ faˈ cangɨɨ˜bɨjiʉ e féˈˋnaaˈ guiʉ́ˉ uii˜ quiáˈˉ e ta˜ e ooˉnaaˈ jee˜ ˈnʉ́ˈˋ, jo̱ dsʉˈ jaˋ jmóoˋo ɨˈˋ lɨ́ɨnˉn uíiˈ˜ e nɨcajméeˋe lajo̱. Dsʉco̱ˈ Dseaˋ Jmáamˉbingˈ i̱ nɨcacuøˈˊ jneaˈˆ e ta˜ e ooˉnaaˈ la e laco̱ˈ nijmóˆnaaˈ e ˈnʉ́ˈˋ teáˋguɨ nisíngˈˉnaˈ có̱o̱ˈ˜ júuˆ quiáˈrˉ, jo̱ o̱ˈ laco̱ˈ e niquɨngˈˆtu̱ˈ tu̱cangˈˊnaˈ fɨˊ lɨ˜ nɨteáangˉnaˈ. 9 Jo̱ jaˋ iin˜n e ɨ́ˆ óoˊnaˈ e lɨco̱ˈ fǿnˈˉn ˈnʉ́ˈˋ có̱o̱ˈ˜ jaléˈˋ e jmoˈˊo fɨˊ ni˜ jiˋ quiéˉe. 10 Jo̱ seemˋ i̱ féˈˋ e eáamˊ iiˋ jo̱guɨ huɨ́ɨˊ jaléˈˋ júuˆ e tó̱o̱ˋ fɨˊ ni˜ jiˋ quiéˉe, jo̱ dsʉˈ mɨ˜ táanˋn jee˜ ˈnʉ́ˈˋ fɨˊ na, jaˋ eeˋ tíiˊi jí̱i̱ˈ˜ capíˈˆ, jo̱guɨ jaˋ ˈgaˈˊ lɨˊ jmɨˈgóˋ dseaˋ jnea˜ mɨ˜ fáˈˉa. 11 Dsʉˈ jaléngˈˋ i̱ dseaˋ i̱ féˈˋ lajo̱ ˈnéˉ e ñiˊbre e lɨ́ˈˆ laco̱ˈ la lɨ́ɨngˊ jneaˈˆ có̱o̱ˈ˜ jaléˈˋ e féˈˋnaaˈ fɨˊ ni˜ jiˋ lajeeˇ se̱e̱ˉnaaˈ huí̱i̱ˉ, dseángˈˉ lajo̱b lɨ́ɨˊnaaˈ cajo̱ có̱o̱ˈ˜ jaléˈˋ e jmooˉnaaˈ mɨ˜ niguiéeˊnaaˈ jee˜ ˈnʉ́ˈˋ fɨˊ na.\n12 Jo̱ e jábˈˉ e jaˋ teáˋ dsiˋnaaˈ e nicøøngˇ yee˜naaˈ conrøøˋ có̱o̱ˈ˜ jaléngˈˋ i̱ dseaˋ i̱ jmooˋ ta˜ jmɨcǿøngˈ˜ yaang˜. Co̱ˈ í̱i̱bˊ jmángˈˋ yaang˜ jaléngˈˋ i̱ dseaˋ i̱ jmooˋ ta˜ lajo̱ mɨ˜ guiéengˋ íˈˋ laˈóˈˋ yaaiñ˜ jo̱guɨ mɨ˜ cǿøngˋ rúiñˈˋ conrøøˋ quiáˈˉ jial lɨ́ɨiñˊ lajaangˋ lajaaiñˋ. 13 Jo̱ dsʉˈ jneaˈˆ jaˋ nijmɨjløngˈˆ yee˜naaˈ lɨ́ɨˊguɨ jí̱i̱ˈ˜ laco̱ˈ sɨˈíˆ có̱o̱ˈ˜ e ta˜ e ooˉnaaˈ. Dsʉco̱ˈ Fidiéeˇbingˈ i̱ quiʉˈˊ ta˜ quíˉnaaˈ jie˜ jí̱i̱ˈ˜ lɨ˜ catɨ́ɨˉnaaˈ e nijmóˆnaaˈ ta˜, jo̱ jee˜ jo̱ quíingˈ˜ ˈnʉ́ˈˋ, dseaˋ seengˋnaˈ fɨˊ na fɨˊ Corinto. 14 Jo̱ uíiˈ˜ e lajo̱b lɨ́ɨˊ, jo̱baˈ jneaˈˆ jaˋ cajméˉnaaˈ ta˜ lɨ˜ jaˋ catɨ́ɨˉnaaˈ ie˜ lamɨ˜ calɨsé̱ˋnaaˈ jee˜ ˈnʉ́ˈˋ lamɨ˜ jéengˊguɨ. Co̱ˈ jneab˜ dseaˋ laˈuii˜ i̱ cangoca̱˜ júuˆ quiáˈˉ Dseaˋ Jmáangˉ jee˜ ˈnʉ́ˈˋ. 15 Jo̱ jneaˈˆ jaˋ jmɨráangˆ yee˜naaˈ có̱o̱ˈ˜ jaléˈˋ ta˜ e nɨcajméeˋ dseaˋ jiéngˈˋ e jmooˉnaaˈ ta˜ lɨ˜ jaˋ catɨ́ɨˉnaaˈ. Co̱ˈ jneaˈˆ lɨ́ˈˆ lɨˊ sɨjeengˇnaaˈ e eáangˊguɨ nijmóˆnaaˈ ta˜ jee˜ ˈnʉ́ˈˋ e lɨ́ˈˆ laco̱ˈ ngóoˊ teáˋguɨ síngˈˉnaˈ có̱o̱ˈ˜ júuˆ quiáˈˉ Dseaˋ Jmáangˉ. Jo̱ dsʉˈ nijmóˉnaaˈ lajo̱ jee˜ ˈnʉ́ˈˋ jie˜ jí̱i̱ˈ˜ lɨ˜ catɨ́ɨˉbaaˈ. 16 Jo̱guɨ jneaˈˆ sɨjeemˇbaaˈ cajo̱ e niguiáˆguɨ́ɨˈ júuˆ quiáˈˉ jial laangˋ dseaˋ jee˜ dseeˉ quiáˈrˉ e fɨˊ lɨ˜ huí̱i̱ˉguɨ eáangˊ laco̱ˈ neáangˊ ˈnʉ́ˈˋ, jo̱ dsʉˈ jaˋ ii˜naaˈ nijmóˉnaaˈ lajo̱ fɨˊ lɨ˜ jaˋ catɨ́ɨˉnaaˈ. Dsʉco̱ˈ jneaˈˆ jaˋ ii˜naaˈ faˈ nijmɨráangˉ yee˜naaˈ có̱o̱ˈ˜ jaléˈˋ ta˜ e nɨcajméeˋ dseaˋ jiéngˈˋ.\n17 Jo̱guɨ song seengˋ dseaˋ i̱ iing˜ jmiféngˈˊ ˈñiaˈˊ, jo̱baˈ guiʉ́ˉguɨ e güɨjmifémˈˊbre Fíiˋnaaˈ Fidiéeˇ. 18 Dsʉco̱ˈ i̱ dseaˋ i̱ féˈˋ Fidiéeˇ guiʉ́ˉ uii˜ quiáˈˉ, i̱ dseaˋ íˋbingˈ i̱ catɨ́ɨngˉ nilɨˈgooˋ, jo̱ o̱ˈ i̱ dseaˋ i̱ lɨco̱ˈ féˈˋ guiʉ́ˉ uii˜ quiáˈrˉ ˈñiaˈrˊ.


Le Radeau de La Méduse - Wikipedia\nThéodore Géricault, 1818-1819\n49,1 × 71,6 cm\nLe Radeau de La Méduse zo un eoullivadur eus 1818–19 diwar zorn an arzour romantel gall Théodore Géricault (1791–1824). Echuet e oa bet al livadur pa oa-eñ 27 vloaz, ha deuet eo an daolenn da vezañ un oberenn-skouer eus ar romantelezh c'hall. Ar mentoù zo 491 cm × 716 cm (16' 1" × 23' 6"). Taolenniñ a ra un darvoud dres goude ma voe aet d'ar strad ar fourgadenn La Méduse, a oa bet o stekiñ ouzh un draezhenn dirak aod Maouritania a-vremañ d'an 2 a viz Gouhere 1816.\nD'ar 5 a viz Gouhere 1816, un hollad 147 den (d'an nebeutañ) a oa aet war vor war ur radell savet buan-ha-buan. An holl anezho a varvas e-doug 13 devezh, war-bouez 15 hag a voe saveteet goude bezañ stourmet a-enep an naonegezh, ar mank a zour ha dre bezañ bet tuddebrerien. An darvoud a oa deuet da vezañ ur gwallskouer spontus eus divarregezh ar vonarkiezh c'hall nevez adsavet dre ar bed. Ar c'habiten Hugues Duroy de Chaumareys a oa bet lakaet e penn ar vag padal n'en devoa ket bageet abaoe 25 bloaz.\nGéricault en doa choazet labourat war an darvoud-se evit reiñ lañs d'e vicher gant ul labour bras ha ne oa ket bet koumanantet. An darvoud a oa bet choazet gantañ dre ma oa bet brudet mat. An darvoud en devoa desachet anezhañ, a-raok kregiñ gant an daolenn en devoa kaset da benn enklaskoù lies ha pizh war an darvoud ha savet nouspet taolioù-arnod ha tresadennoù prientiñ. Aterset en devoa daou zen a oa chomet bev hag aet e oa betek sevel ur vaketenn resis eus ar radell. Aet e oa da weladenniñ ospitalioù ha marvskaoñioù evit gwelet, gant e zaoulagad dezhañ, liv ha danvez kig ar re o vervel pe marvet. Evel m'en devoa rakwelet, al livadur a lakaas da sevel ur barrad trouz spontus pa voe lakaet war ziskouez er Salon de peinture et de sculpture e 1819. En un tu e oa bet desachet mat an dud gant an oberenn, met en un tu all e oa bet heuget ha kounnaret an arvesterien. Deuet e oa Géricault a-benn da dapout brud er bed a-bezh. Hiziv-an-deiz c'hoazh e vez lakaet an daolenn da dalvezout evel oberenn-skouer eus penn kentañ al luskad romantel c'hall a-fed livadurioù.\nBerrdres radell ar Méduse.\nAdtapet diwar « https://br.wikipedia.org/w/index.php?title=Le_Radeau_de_La_Méduse&oldid=1827919 »\nLivadurioù Théodore Géricault\nKemmoù diwezhañ degaset d'ar bajenn-mañ d'an 8 C'hwe 2019, da 07:41.


Istor & yezh\nKrouet eo bet OBER - kentelioù brezhoneg dre lizher - e 1932, dindan renerezh Marc'harid Gourlaouen (1902-1987).\nNiverus eo an dud o deus gellet, dre ar stumm-se, deskiñ pe kaout un tañva eus ar brezhoneg.\nAr brezhoneg a zo e rummad ar yezhoù indo-europeanek. Ar yezhoù keltiek a-vremañ a zo c'hwec'h diouto:\nRann ar gouezeleg:\nGouezeleg Bro Skos\nGouezeleg Bro Iwerzhon\nGouezeleg Enez Vanav\nRann ar brezhoneg:\nYezh hag istor\nAr brezhoneg a zo ur yezh indo-europeanek\nKelted an amzerioù kozh a implije ur yezh merc'h d'ur yezh all anvet indezeuropek, tost-tre ouzh yezhoù ar C'hermaned, al Latined, ar C'hresianed, ar Slaved, ar Bersianed hag annezidi Norzh Bro Indez. Ar Sanskrit a zo ar yezh bev tostañ ouzh an indo-europeanek.\nAr yezh-mañ a veze implijet 4000 vloaz zo, ha n'hon eus roud skrid ebet diouti. A-hed ar c'hantvedoù en em ledas an indezeuropeg war Europa a-bezh pe dost, ha betek pennoù Bro-Indez eo bet implijet, tamm-ha-tamm, gant a bep seurt a bobloù disheñvel, abalamour d'ar brezelioù, d'an aloubadegoù, d'ar genwerzh.\nAr brezhoneg a zo ur yezh keltiek\n3000 vloaz zo e krogas ur bobl indezeuropek, staliet etre ar Rhein, an Danau hag ar Main, da greskiñ ha da vezañ anavezet a-drugarez d'hec'h arz ha d'he c'hoñvers. Keltae eo bet anvet gant ar C'hesianed ha Galli gant al Latined. Da c'houde e reas hec'h annez war norzh Europa a-bezh hag en em veskas gant ar pobloù henvroat. Ar pobloù keltiek a-hiziv a zeu eus ar mesk-se. Treuzkaset o deus o sevenadur hag o yezh, anvet « keltieg kozh » ganeomp, d'ul lodenn vras eus pobloù Europa, adalek Bro-Iwerzhon betek penn Bro-Spagn ha betek ar Mor Du.\nGant pouez ar C’hermaned en norzh hag hini al Latined er su e souzas tamm-ha-tamm ar bobl geltiek. War ar c’hevandir e yeas ar yezh keltiek war-gil hag e varvas e Bro-Helvetia er bloavezh 1000 war-dro. Koulskoude e chomas bev da vat e Breizh-Veur, e-lec’h ma veve div bobl keltiek, a gomze yezhoù keltiek disheñvel, ar predeneg hag ar gouezeleg. Diwar ar gouezeleg e teu an iwerzhoneg, gouezeleg Bro-Skos hag ar manaeg ; diwar ar predeneg e teu ar brezhoneg, ar c'herneveureg hag ar c’hembraeg.\nEtre ar Vvet hag ar VIIvet kantved, e teuas Bretoned d’en em staliañ e Breizh-Vihan, pourchaset gant ar Saozon.\nTeir lodenn disheñvel a zo e-barzh istor ar brezhoneg :\nBrezhoneg ar Rouaned\nA-raok ar bloavezh 1000 e veze komzet henvrezhoneg, brezhoneg Nominoe, ur mesk etre ar yezh komzet gant Bretoned Enez-Veur hag hini Kelted an Arvorig.\nD’ar mare-mañ eo, war-dro ar bloaz 1050, e vez komzet brezhoneg ar pellañ war-zu ar reter, betek Bro Roazhon ha Bro Naoned, betek bae Menez-Mikael-ar-Mor ha Bro Sant Nazer.\nHeñvel-tre eo c’hoazh ouzh ar brezhoneg implijet war an inizi, dreist-holl ouzh ar c’herneveureg met ivez ouzh ar c’hembraeg : yezh keltiek en he fezh, gant nebeut-tre a gerioù a orin latin, deuet war-lerc’h aloubidigezh ar Romaned e Breizh-Veur. A-drugarez d’ar yezh e vez gwelet ez eus ur Vro Vreizh evit mat, ur rouantelezh dizalc’h ha keltiek penn-da-benn, memes ma vez gwelet el lec’hioù zo pobloù oc’h implijout yezhoù romanek o tont eus al latin a ya da get. Ar brezhoneg a vez implijet gant al lodenn vrasañ eus an annezidi ha gant tud ar renkoù uhel. Yezh ar sevenadur ha yezh ar gwir eo.\nAn anvioù-lec’h hag an anvioù-tud a zeu war-wel d’ar c’houlz-se.\nBrezhoneg an Duged\nAr c’hrennvrezhoneg a zo bet implijet adalek ar bloaz 1000 betek ar XVIIvet kantved, deuet goude aloubidigezh an Normanded o deus damzistrujet ar vro.\nAbalamour dezho eo bet distrujet ivez unaniezh Breizh. Dilezet eo bet ar brezhoneg evit ar galleg gant duged Vreizh adalek mare ar Grennamzer-Uhel. Tamm-ha-tamm e ya ar brezhoneg war-gil war-zu ar c’hornôg.\nTud an noblañs hag ar venec’h, goude bezañ kuitaet ar vro, a zeu en-dro goude tregont vloaz, gallekaet e-leizh.\nBreizh a chom distag eus Bro-C’hall hag eus Bro-Saoz, met he yezh ofisiel, hini al lez hag ar melestradur, ha goude hini ar vourc’hizelezh, a zeu da vezañ ar galleg.\nImplijet e vez atav gant ar bobl koulskoude, hag gant an noblañsed war ar maez hag er c’hêrioù bihan. Ur yezh lennegel eo hag he deus bevet an hevelep emdroadur hag ar saozneg d’ar c’houlz-se.hag a vez o en em emdreiñ war an hevelep tu hag ar saozneg d’ar c’houlz-se .\nHe yezhadur a chom keltiek-tre, met he geriaoueg hag he doare da skrivañ a zo levezonet kalz gant ar galleg.\nMa vije bet ar brezhoneg yezh ofisiel an dugelezh d’ar mare-se, en dije sur a-walc’h miret e stumm kelted-romaned, en hevelep doare eo deuet ar saozneg ur yezh c’hermaned-romaned ha ket ur yezh c’hermaned penn-da-benn. Ar brezhoneg-mañ a zo bet implijet c’hoazh goude fin an dizalc’h ha fin Stad Vreizh hag e chomas en e stad betek diwezh mare an emren a voe echu gant an Dispac’h Vras. Tud ar renkoù renour a zilez tamm-ha-tamm ar brezhoneg evit komz galleg. Ret eo gouzout eo ar c’hrennvrezhoneg ur yezh lennegel hag unvaniet, n’eo ket ur yezh poblek. Bez ez eus rannyezhoù, evel-just, met n’o deus stumm skrivet ebet.\nAr brezhoneg a-vremañ\nE-kreiz ar XVIIvet kantved, e 1659, ez eus ur c’hemm bras evit ar brezhoneg gant krouidigezh, gant an Tad Maner, d’ur reizhskrivadur tost ouzh doare ar yezh komzet. Ar c'hemmadurioù a vez skrivet evit ar wech kentañ, hag echu eo gant an doare kozh da skrivañ, a verke ar c’hlotennoù-kensonenn hag ar rimoù diabarzh, un doare tost ouzh an doare skrivañ implijet e Bro Gembre (hag e Bro Iwerzhon), a zeue eus an amzerioù kozh, araok ma vefe rannet ar predeneg e meur a yezh disheñvel. D'ar c'houlz-se eo ar brezhoneg ur yezh poblel.\nDisoc’h ar cheñchamant-mañ a zo dizunvaniezh ar brezhoneg, pep hini o skrivañ en doare e vez komzet en e vro. Lennegezh Vreizh a zo ul lennegezh rannyezhel neuze, hini Bro Leon, hini Bro Dreger, hini Bro Gernev hag hini Bro Wened dreist-holl.\nDistreiñ d’an orinoù a skoazell kalz koulskoude evit yaouankaat ar brezhoneg, peogwir eo chomet ar rannyezhioù tostoc’h ouzh ar c’heltieg, evit pezh a sell ouzh ar yezhadur met ivez ouzh ar geriaoueg.\nYezhourien ha skrivagnerien an XIXvet kantved (Ar Gonideg), ha reoù an XXvet kantved (Ernault, Vallée, Mordiern) a glask adkavout unvaniezh ar yezh o labourat war ar brezhoneg komzet, dreist-holl hini Bro Leon, hag o kenderc’hel da c’hlanañ ar yezh en ur dennañ ar gerioù a orin galleg, evel en deus graet Dom Le Pelletier en XVIIIvet kantved. Evit hen ober e klaskont gerioù o tont eus an henvrezhoneg, geriaoueg ar rannyezhioù, gerioù e kembraeg hag e krouont reoù nevez gant gwrizioù brezhon.\nTamm-ha-tamm e vez krouet ur yezh lennegel nevez, stumm keltiek ganti, anvet brezhoneg a-vremañ, enni c’hoazh kalz a gerioù a orin latin pe c'halleg, gwelet evel ur yezh c'hlan, ha ket ur mesk evel ar c’hrennvrezhoneg pe ar saozneg.\nDaoust dezhañ bezañ heskinet abaoe mare an Dispac’h e kendalc’h ar brezhoneg da dreuzvevañ. Hiziv, memes ma ne vez ket implijet kalz ken war ar maez, eo deuet da vezañ yezh ar sevenadur, hini kêrioù an XXIvet kantved.\nDazont ar brezhoneg a vez skoazellet kalz gant kelennadurezh ar yezh er skolioù-meur, gant krouidigezh ar skolioù Diwan, e-lec’h ma vez implijet ar brezhoneg adalek ar skol-vamm, gant ar skolioù divyezhek publik Divyezh, gant ar skolioù privez Dihun hag ivez gant youl ar Vretoned a implij ar yezh bemdez. Bez ez eus skingomzioù ha chadennoù skinwel a ginnig un abadenn bennak e brezhoneg, met, daoust ma vez savet goulennoù e-leizh gant an dud evit kaout muioc’h a vrezhoneg war ar chadennoù publik , n’eus hini ebet a skignfe abadennoù brezhoneg ingal e-pad an deiz. Koulskoude ez eus kazetennoù, kelaouennoù ha tiez-embann, ha strolladoù c’hoariva ivez. Ofis ar Brezhoneg, bet krouet e 1999, a ra ar gwellañ evit luskañ ha lakaat ar yezh da greskiñ er vuhez sokial ha publik. E 2010 eo aet Ofis ar Brezhoneg da Ofis Publik ar Brezhoneg.\nRet eo gouzout n’eo ket bet peurwiriekaet karta Europa evit ar yezhoù bihan gant Bro C'hall c’hoazh.\nBez ez eus 350 000 a dud a gomz brezhoneg an deiz a-hiziv, 206000 outo hag a gomz brezhoneg war ar pemdez.\ndarempred - liammoù - tres al lec'hienn


Daviin Davis, basketour en e vleud e Roazhon | Site de Rennes, Ville et Métropole\nAccueil › Actualités › Culture, sport & loisirs › Sport › Daviin Davis, basketour en e vleud e Roazhon\n- Mis à jour le mardi 25 octobre 2016\nDaviin Davis, ur basketour amerikan e Roazhon (D. Gouray)\n« I feel good. Mat ez a ar jeu. En em santout a ran em bleud, em spered hag em c’horf » eme Daviin Davis, nevez en em gavet e klub basket Roazhon. Kroget en doa Daviin gant ar basket e Midland, e Texas, pa oa 15 vloaz, goude bezañ c’hoariet football amerikan : « sot e oa va mignoned gant ar basket. A-drugarez dezho am eus dizoloet ar sport-se », emezañ.\nGoude bezañ kuitaet e vro c’henidik en deus Daviin Davis c’hoariet e kluboù basket e Finland ha Latvia. En em gavet eo e bro Frañs 7 vloaz ‘zo hag anavezet en deus meur a glub, a-raok en em gavout e Roazhon en distro-skol : « plijout a rafe din chom amañ e-pad pell, eme an den yaouank. Ur bern raktresoù a zo gant ar c’hlub-mañ ha plijus eo. »\nDarempredoù mat en deus Daviin gant ar c’hoarierien all hag entanet e seblant bezañ gant kêr Roazhon : « bet on o pourmen e kreiz-kêr. Brav tre eo. Ha jentil eo an dud amañ. Bet on ivez o weladenniñ Sant-Maloù. Dispar eo ». Koulskoude, n’en deus ket Daviin Davis kalz amzer da aveliñ e benn rak karget mat eo e implij-amzer. Ret eo mont da embregañ div wech bemdez ha mont a ra kuit ar sportourien da c’hoari e pep lec’h e Frañs alies tre. « Ur gwir vicher eo. Gant ar sport mañ e ranker embregañ muioc’h c’hoazh eget gant sportoù all», a zispleg Pascal Thibaud, gourdoner ar c’hlub.\nA-benn un nebeud bloavezhioù e ranko Daviin Davis chom a-sav gant ar vicher-se. Met raktresoù all a zo gantañ dija. « Sikouret e vez ar sportourien da gemer un hent micherel all, da gaout un diplom gourdoner da skouer », a zispleg Pascal Thibaud. Daviin a blijfe dezhañ chom er vro : « en em santout a ran eus ar vro-mañ bremañ, emezañ. A-benn nebeut e c’houlennin va broadelezh c’hall.»\nURB : ur skipailh en e jeu\nStartijenn a zo gant ar basketerien abaoe m’eo pignet skipailh an URB (Union Rennes Basket) er rummad broadel kentañ. Galvet e oa bet Johann Rathieuville da zont da Roazhon e miz Gouere hag en em gavet eo da heul daou c’hoarier amerikan, Anthony Hill ha Daviin Davis : peadra da reiñ un taol-lañs d’ar skipailh. N’eo ket aet ar maout ganto koulskoude d’ar 16 a viz Here, da geñver ar match a-eneb Souffelweyersheim, skipailh kreñvañ ar c’hampionad. Keloù mat a zo bet abaoe : c’hoariet o deus basketerien an URB digwener d’an noz a-eneb Caen : trec’h eo bet ar Roazhoniz war c’hoarierien Normandi (75-53). «Youl a zo gant ar c’hoarierien pa vez o suporterien en-dro dezho », eme Pascal Thibaud, gourdoner an URB.


Clara Kurtis | Korn an dudi\nPosts Tagged ‘Clara Kurtis’\nHivernautes 2013 : nozvezh an hip-hop (07/03/2013)\nPosted: 15 Meurzh 2013 in Sonadegoù\nTikedennoù:Casey, Clara Kurtis, Dope D.O.D., hip-hop, Hivernautes, Micronologie, rap\nEil bloavezh m’emaon o chom e Kemper, hag eil bloavezh e yan d’ur sonadeg da vare gouel an Hivernautes.\nE ya, profitañ ‘ran, evit ur wech ma c’hoarvezh un dra bennak er gêr-mañ ha n’eo graet na ‘vit an trede oad na ‘vit ar vourc’hizien. Ijinit-ta, gwelet ‘zo bet tud er straedoù goude 11e noz ! Gnark gnark. ^^\nWarlene ‘m boa bet ar chañs da zizoloiñ traoù dreist evel Le Cercle pe Krismenn (kaoz rin diouto amañ a-raok pell d’am soñj). Ar wech-mañ n’am eus gallet mont nemet da nozvezh an hip-hop (c’hwitet hini an elektro siwazh, ha ne vefen ket bet da hini ar metal).\n4 strollad hip-hop/rap a zo bet klevet en Tog Ruz diriaou paseet neuze, evit unan eus ar sonadegoù diwezhañ el lec’h-mañ, a zeuio a-benn nebeut da vezañ ur greizenn kendalc’hoù.\nEn urzh tremen : Clara Kurtis, Micronologie, Casey ha Dope D.O.D.\nKemperiz eo paotred Clara Kurtis (plac’h ebet er strollad daoust d’an anv), strollad bet ganet e 2010. N’am eus ket o gwelet en Tog Ruz dre ma ‘m boa graet dija miz zo bennak e Kastellin. A-hervezh un den en deus klevet an div sonadeg e oa gwelloc’h hini ar Run ar Puñs ouzhpenn-se, setu n’am eus ket c’hwitet kalz tra.\nPlijus da glevet eo ar pezh a reont, ur seurt hip-hop nerzhus a-walc’h, gant binviji gwir war al leurenn. Plijout ‘ra din ar sonerezh met n’on ket bet kendrec’het gant ar pozioù ha gant ar c’han.\nDa heul e sone ar strollad Micronologie, Roazhoniz ar wech-mañ.\nPellik-zo o anavezan, a-drugarez d’an ton o deus graet gant ar strollad trad/ska gallaoueg IMG, « Rap tour » (da selaou amañ). Ur bladenn gentañ, (ket fall hag anvet « Micronologie ») o deus graet e 2005 (dija !), hag un eil, simpa-tre, « Art, Rythme, Éthique », e 2009. Gounezet o deus « taol-lañs an Erer Yaouank » e 2008, ar pezh n’eo ket netra ! Ar chañs am boa bet da gaozeal un tamm ganto e tavarn VIP an Erer Kozh ar bloavezh war-lec’h (roet o doa din ur vaketenn), ha gellet am eus en ober en dro diriaou, goude o sonadeg. Paotred simpa anezho ouzhpenn.\nUn DJ ha 3 MC a zo. Troet int war du ar sonioù jazzy ha funky dreist-holl. Barrek eo ar rapourien (K.Oni, Safirius ha Casta), ur flow efedus gante o zri, ha santet ‘vez mat eo ur blijadur ‘vito c’hoari gant ar yezh da lakaat anezhi da seniñ brav, klotennoù hag all. DJ Sambal (bet ‘pad bloavezhioù o seniñ en ur bagad kostez Roazhon !) a zo barrek ivez. Nerzhus hag efedus int o fevar war al leurenn muioc’h c’hoazh ‘vit war ar pladennoù.\nEr set kinniget diriaou e oa un toullad tonioù anavezet ganin, hag un nebeut re nevez. Un trede pladenn a vo o tont a-benn nebeut sañset, yeah.\nCasey a oa da heul, ur rapourez engouestlet a blij din a-walc’h.\nN’on ket sot gant ar sonerezh met ar pozioù, don ha speredek, a blij din kalz. He unan e oa war al leurenn gant un DJ.\nKregiñ ‘ra da vezañ anavezet un tamm, e bed ar rap da nebeutañ, hag un trede pladenn a zo raktreset evit ar bloaz-mañ. Kanañ a ra war a bep seurt sujedoù, hogen a orin eus ar Martinik eo Casey ha prederiet kalz eo gant ar vorianegezh (négritude), istor ar sklavelezh…\nHe zub a zo « Apprends à t’taire » ‘lec’h ma ra goap d’eus ar rapourien n’o deus netra da lâret hag a ra fazioù yezh ouzhpenn-se…\n« Quoi ? Chez toi, y a pas l’dictionnaire ? Alors apprends à écrire s’te plaît ou apprends à t’taire. »\nFarsus un tamm met n’eo ket ma zon karetañ ganti pell ac’hann. Un toullad kanaouennoù mat a zo met Un sac de sucre pe Chez moi a blij din kalz.\nEvit klozañ ganti e oa ar strollad Izel-vroad Dope D.O.D., hag a grog da vezañ anavezet mat gant ar grennarded a blij dezho ar rap. N’eo ket re ma zasad te met ‘benn ar fin on bet plijet a-walc’h ouzh o gwelet. Un hip-hop trouzus ha nerzhus eo, gant tonioù boud kreñv. Liv ar metal a zo war ar ganerien (o tiskouez o biz-brasañ ‘pad ar sonadeg pa n’emaint ket o evañ scotch pe o butuniñ) hag un tammig war ar sonerezh. E saozneg eo ar pozioù met ansav a ran n’on ket bet da welet a dost d’eus petra oa kaoz.\nKudenn : kredet n’ deus unan eus ar rapourien pignat war al leurenn gant ur roched d’eus ar Stade Brestois, fazi bras ! Ne oan ket ma unan o huchal « Gwengamp Gwengamp » d’ar mare-se. ^^\nUr pennad war ur sonadeg all a vo da zont buan…